OzLabs/hebrew-wiki-articles huggingface dataset:
טורניר המאסטרס (גולף)

טורניר המאסטרס (מחוץ לארצות הברית מכונה לעיתים מאסטרס ארצות הברית) הוא אחד מארבע אליפויות הגולף הבכירות לגברים . הטורניר נערך בשבוע המלא הראשון של אפריל, והוא טורניר הגולף המקצועי הראשון שמתקיים בכל שנה. בניגוד לאליפויות הגדולות האחרות, המאסטרס מתקיים מדי שנה באותו מקום, מועדון גולף פרטי בעיר אוגוסטה, ג'ורג'יה, ארצות הברית. המסלול קטן יותר מאלו של אליפויות גדולות אחרות, כי הטורניר הוא למוזמנים בלבד, וההשתתפות נקבעת על ידי מועדון הגולף.

לטורניר יש מספר מסורות. מ-1949, מוענק לזוכה ז'קט ירוק שאותו יש להחזיר למועדון אחרי שנה. הארוחה בערב התחרות, שהונהגה על ידי בן הוגאן ב-1952, מתקיימת ביום שלישי שלפני הטורניר, בהשתתפות אלופי עבר וחברי הנהלה מסוימים של מועדון הגולף. החל מ-1963, גולפאים מפורסמים, בדרך כלל אלופי עבר, מתכבדים במכת הפתיחה של הסיבוב הראשון. 

ג'ק ניקלאוס הוא שיאן הזכיות בטורנירי המאסטרס לאחר שזכה שש פעמים בין 1963 ו-1986. זוכים ידועים אחרים כוללים את טייגר וודס, עם חמש זכיות וארנולד פאלמר עם ארבע זכיות. גארי פלייר, שחקן גולף מדרום אפריקה, ששיחק ב-1961, היה השחקן הלא-אמריקאי הראשון שזכה בטורניר. פלייר מחזיק בשיא ההופעות בטורניר, לאחר ששיחק בו 52 פעמים. 

מאז שנפתח ב-1933 המסלול הראשון, הוא שונה פעמים רבות על ידי אדריכלים שונים. בין השינויים: הגומות עוצבו מחדש, מכשולי חול נוספו, מכשולי מים הורחבו, עמדות פתיחה חדשות נבנו, מאות עצים ניטעו, וכמה תלוליות הותקנו.

ב-2019 עמד סך כל הפרסים בטורניר על $11,500,000, מתוכם $2,070,000 עבור הזוכה.

==קישורים חיצוניים==

* 
* [http://www.masters.com/en_US/index.html אתר הטורניר]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:תחרויות גולף
קטגוריה:ארצות הברית: גולף
קטגוריה:ג'ורג'יה: ספורט
קטגוריה:תחרויות ספורט בארצות הברית
ישוע בן חנניה

ישוע בן חנניה (בתרגומים אחדים ישוע בן חנן) נזכר אצל ההיסטוריון הקדום יוסף בן מתתיהו כנביא שפעל במאה ה-1 לספירה, בתקופת בית שני.

יוסף בן מתתיהו מספר בספרו "תולדות מלחמת היהודים עם הרומאים", כי ארבע שנים לפני המרד הגדול (66–70 לספירה), בתקופה בה התקיימה ירושלים בשלווה, הגיע איכר הדיוט בשם ישוע בן חנניה אל העיר בחג הסוכות, ובחצר בית המקדש החל לקרוא בקול רם "קול ממזרח, קול ממערב, קול מארבע רוחות. קול על ירושלים וההיכל, קול על חתן וכלה, קול על כל העם".

ישוע הסתובב ברחובות העיר יום ולילה והמשיך לקרוא את קריאתו זו. אחדים משועי העיר שהתרגזו עליו, תפסו אותו והכו אותו נמרצות, אולם הוא המשיך בקריאותיו ואף לא ענה לאלו שהכו אותו ולא ביקש רחמים.

ראשי העם הסגירו אותו לידי הנציב הרומאי לוסיוס אלבינוס, שציווה להכותו בשוטים. במקום לבקש רחמים או לבכות, קרא ישוע "הוי, הוי, ירושלים" בכל פעם שהכו אותו. אלבינוס הגיע למסקנה כי נטרפה דעתו של ישוע ושלחו לחופשי. ישוע המשיך במשך 7 שנים ו-5 חודשים נוספים בקריאותיו "הוי, הוי, ירושלים". לא דיבר דבר עם אדם אחר, לא קילל את אלו שהתעללו בו ולא הודה לאלו שנתנו לו אוכל. כאשר התחיל המצור על ירושלים בשנת 70, הגיע למסקנה שנבואתו התגשמה והשתתק.

ישוע מצא את מותו מאבן שהוטלה מכלי-קלע.

==במחקר==
בקרב החוקרים עלתה ההשערה שישוע בן חנן זה הוא הדמות ההיסטורית שהיוותה בסיס לישו באוונגליון. לפי ההשערה, סיפורי הנצרות שימרו את ההאשמה העיקרית כנגד ישו, הפגיעה בכבוד המקדש, ואת משפטו בפני הנציב הרומאי, אך החליפו את שם הנציב ובכך הקדימו את זמנו של ישו בדור אחד.

לפי איל רגב, המקרה של ישוע בן חנניה מחזק את הסברה כי הסיבה להוצאותו להורג של ישו קשורה ליחסו לבית המקדש. בברית החדשה מסופר שבמהלך משפטו הראשון של ישו תחת ניהולו של הכהן הגדול יוסף בר קיפא, הוטחה בו האשמת שווא כי הוא מתכוון להרוס את בית המקדש, אך לא ניתן היה להוכיח זאת כי עדי השקר סתרו אחד את השני, ודינו נגזר לאחר שהודה כי הוא מתיימר להיות המשיח ובן האלוהים. לאחר מכן, ישו נמסר לנציב הרומי פונטיוס פילטוס, שאישר את גזר הדין והורה לצלוב אותו. לטענת רגב, ההאשמה במשיחיות שקר היא תוספת מאוחרת, ודי היה בחשד בכוונת פגיעה במקדש כדי להביא להתערבות השלטון הרומי, כמו במקרה של בן חנניה שגם כן נמסר למשפט אצל הנציב הרומי לאחר שדיבר על חורבן המקדש.

== הערות שוליים ==

קטגוריה:נביאים
קטגוריה:יהודים ארץ-ישראלים
קטגוריה:יהודי תקופת בית שני
קטגוריה:אישים שחיו במאה ה-1
שלמה קור

שלמה קור (21 בינואר 1921 – 6 ביוני 2008) היה ממנהיגי בית"ר בשארית הפליטה באירופה, איש הליכוד, מבכירי העיתון "מעריב" ומשנה פעיל ליו"ר רשות השידור בשנות ה-80.

== חייו ==
קור נולד בריגה, בירת לטביה. הוא למד במוסדות חינוך של הפועל המזרחי, הושפע מתפיסת עולמה של התנועה הרוויזיוניסטית, והצטרף כילד לתנועת הנוער בית"ר. ביקורו של זאב ז'בוטינסקי בריגה, כשקור היה בן 11, הותיר בו רושם עמוק.

הוריו ואחיו של קור נרצחו בשואה. הוא עצמו הועסק בעבודות כפייה בנמל ריגה, הרג קצין נאצי וברח, אך נתפס. אחרי השחרור פעל בארגון שארית הפליטה על אדמת גרמניה, ועלה לארץ באוניית מעפילים.

עם קום המדינה שרת קור בצה"ל והגיע לדרגת סרן. בהמשך עבד 34 שנים בעיתון "מעריב", והיה מנהל מחלקת המודעות שלו עד לפרישתו לגמלאות בשנת 1986.

היה חבר מרכז הליכוד. בשנות ה-80 מונה, כנציג הליכוד, כחבר בוועד המנהל של רשות השידור, ונבחר כמשנה ליושב ראש הרשות. בשנת 2005 סירב לקבל את אות "יקיר הליכוד" מידי ראש הממשלה אריאל שרון, כמחאה על מדיניותו.

לקור ולאשתו שרה (נפטרה בה'תשפ"א, 2020) נולדו שלושה ילדים: ד"ר אבשלום קור, מירי תירוש וזורח (זורי) קור. 

קור נפטר בגיל 87 תל אביב ונטמן בבית העלמין ירקון.

== קישורים חיצוניים ==
* 
* 
* 
* 

== הערות שוליים ==

קטגוריה:פעילי הליכוד
קטגוריה:סגל מעריב
קטגוריה:יהודים בשואה: לטביה
קטגוריה:עולים לאחר מלחמת העולם השנייה
קטגוריה:ריגה: אישים
קטגוריה:ישראלים ילידי לטביה
קטגוריה:אישים הקבורים בבית הקברות ירקון
קטגוריה:ישראלים שנולדו ב-1921
קטגוריה:ישראלים שנפטרו ב-2008
החזית העממית הכל-רוסית

שמאל
החזית העממית הכל-רוסית או חזית העם הכל-רוסית (ברוסית: Общероссийский народный фронт) היא תנועה על מפלגתית, שהוקמה ב-2011 על ידי ראש ממשלת רוסיה ולדימיר פוטין, שכיהן באותה העת כיו"ר מפלגת רוסיה המאוחדת. מטרת הקמת החזית הייתה להכליל בתוך רשימה אחת מועמדים עצמאיים יחד עם רשימת רוסיה המאוחדת לקראת בחירות הפרלמנטריות ברוסיה בדצמבר 2011.

הקמת החזית נתפסת כניסיונה של מפלגת השלטון ברוסיה (רוסיה המאוחדת) לצבור פופולריות לקראת הבחירות הפרלמנטריות, לאחר הנסיגה בתמיכתה בבחירות לשלטון המקומי שנערכו ב-13 במרץ 2011, אף שנותרה המפלגה הפופולרית ביותר ניכרה נסיגות בתמיכת האזרחים בה.

את ההצעה להקים חזית עממית עבור תומכי מפלגת השלטון שאינם חברי המפלגה באה מפיו של ראש הממשלה פוטין, בעת הכינוס האזורי של המפלגה בוולגוגרד, ב-6 במאי 2011. עוד באותו היום, דובר ראש הממשלה הרוסי, דמיטרי פסקוב, הבהיר את עקרונות הסיעה ולפיה:
* אופוזיציה לא מערכתית (דהיינו, שאינה זוכה לתמיכת המדינה), לא תוכל להצטרף לחזית זו;
* החזית נושאת מאפיין תת-מפלגתי ונחשבת לתנועה שנתמכת על ידי מפלגת רוסיה המאוחדת;

יש המשווים את החזית לחזית עממית אחרת, החזית הלאומית של מזרח גרמניה - שאיגדה שורת מפלגות וארגונים שתמכו במפלגת האיחוד הסוציאליסטי של גרמניה, אחרים טוענים כי החזית היא קורפורטיזם בדמות איטליה הפשיסטית.

ב-7 במאי 2011, בעת פגישת פוטין עם מנהיגי הארגונים החברתיים בנובו-אוגריובו שלאחר מכן היו לחברים בחזית החדשה, הוכרזו עקרונות הסיעה וב-13 במאי אותה שנה כבר פורסמה הצהרת ההקמה של התנועה.

כבר מיום ההכרזה להקמת התנועה הכריזו ראשי המפלגות הגדולות ברוסיה (רוסיה הוגנת, המפלגה הקומוניסטית של הפדרציה הרוסית) כי לא יתמכו בתנועה החדשה, מאחר שמטרת החזית היא לשמור על הרוב של רוסיה המאוחדת בפרלמנט וכי החזית נשענת במידה רבה על פולחן האישיות של ולדימיר פוטין עצמו.

בתגובה להקמת החזית, הקימו תנועות האופוזיציה ברוסיה, מקבילות משלהן; כך למשל, הלאומנים הקימו איחוד המעצמה של רוסיה, המאגד 13 ארגונים לאומניים. ב-22 במאי 2011 מפלגות השמאל הרוסיות הקימו את הוועד להצלה לאומית (Комитет национального спасения), קואליציה של ארגונים פוליטיים אופוזיציוניים, כשבראשן תנועת רוסיה אחרת, בהנהגת אדוארד לימונוב, לשעבר מנהיג המפלגה הנציונל בולשביקית. ב-5 ביוני הכריז גם גנאדי זיוגאנוב - מנהיג המפלגה הקומוניסטית - על הקמת חזית יריבה לזו שהקים פוטין.

==ראו גם==
* פוליטיקה של רוסיה

==קישורים חיצוניים==

* 
* 
*[http://www.csmonitor.com/World/Europe/2013/0402/Is-Putin-trading-his-own-party-for-a-new-power-base?nav=657847-csm_blog_post-bottomRelated Is Putin trading his own party for a new power base?]

קטגוריה:רוסיה: מפלגות
קטגוריה:2011 ברוסיה
קטגוריה:ולדימיר פוטין
קטגוריה:מפלגות שהוקמו ב-2011
Wired Equivalent Privacy

Wired Equivalent Privacy (בראשי תיבות: WEP) הוא אלגוריתם אבטחה לרשתות נתונים אלחוטיות העומדות בתקן IEEE 802.11. מטרת פיתוחו של האלגוריתם הייתה, לספק פרוטוקול אבטחה לרשתות אלחוטיות באותה רמת אבטחה שסופקה לרשתות נתונים קוויות. תפישת הפעולה מתבססת על הצפנת הנתונים לצורך העברתם בצורה מאובטחת. כשלי אבטחה שנתגלו בפרוטוקול הקריפטוגרפי הובילו בהמשך לפיתוח ה-WPA. השמועה גורסת שארגון ה-NSA הוא זה שהתערב במטרה להחליש את WEP במכוון למרות שאין עדויות לכך. ממסמכים שנחשפו בעקבות פרשת סנודן עולה שבמקרה הטוב הם ידעו על החולשות הקיימות בפרוטוקול והסתירו זאת מנימוקים השמורים עמם.

==קישורים חיצוניים==
* [http://www0.cs.ucl.ac.uk/staff/M.Handley/papers/fragmentation.pdf The Final Nail in WEP’s Cofﬁn]

==הערות שוליים==

קטגוריה:קריפטוגרפיה
קטגוריה:תקנים באבטחת מידע
האריה של פיגארו

פנו דרך לָעושה כול (איטלקית: Largo al factotum; נקרא גם האריה של פיגארו) היא אריה מתוך האופרה הספר מסביליה שכתב המלחין ג'ואקינו רוסיני. את האריה שר פיגארו בהופעתו הראשונה באופרה.

"עושה כול" הוא המשרת, העוסק בכל העניינים, נקרא לטפל בכל נושא ולפתור כל בעיה, ומתוך כך רואה עצמו ראש וראשון, איש שאין לו תחליף. פירוש המילה factotum בלטינית הוא "עושה הכול".

בשל המשקל המשולש של 6/8, בקצב מהיר של אלגרו ויואצ'ה (מהיר ומלא חיים), אריה זו היא אחת הקשות ביותר לביצוע לבריטון. אף על פי כן, היא אחת האריות המפורסמות ביותר בשירה האופראית, וזמרי בריטון מרבים לשיר אותה ורואים בה הזדמנות להפגין את כישרונם. בתרגומה לעברית מוכרת האריה בקריאה החוזרת ונשנית "פיגארו פה, פיגארו שם" של הספר, המתרברב בפרסומו הרב בעירו.

==תרגום==
{| 
|
:איטלקית
|
:עברית
|- 
|
:Largo al factotum della città. 
:Presto a bottega che l'alba è già. 
:Ah, che bel vivere, che bel piacere 
:per un barbiere di qualità! di qualità! 
|
:פנו דרך לעושה כול, החשוב בעירו!
:ספר מצטיין, אחד בדורו!
:אץ-רץ וטורח, לילות כימים.
:אה, מה טובים החיים ומה נעימים.

|-
|
:Ah, bravo Figaro!
:Bravo, bravissimo! 
:Fortunatissimo per verità! 
|
:הידד לספר, הידד פיגארו!
:אין כמוהו מוכשר, זורח אורו!
:איש מאושר, מה שפר מזלו!
|-
|
:Pronto a far tutto, 
:la notte e il giorno
:sempre d'intorno in giro sta.
:Miglior cuccagna per un barbiere,
:vita più nobile, no, non si da.
|
:הכול יעשה, לכול הוא מוכן,
:ביום ובלילה הוא שם והוא כאן.
:תמיד מתרוצץ, כולו יעילות,
:ספר שחייו שוקקי פעילות,
:איש כבוד וכולו אצילות.
:
|-
|
:Rasoi e pettini
:lancette e forbici,
:al mio comando 
:tutto qui sta. 
:V'è la risorsa, 
:poi, del mestiere
:colla donnetta... col cavaliere... 
|
: תערים ומסרקים,
: אזמלים ומספריים,
: ערוכים ומחכים.
: רק אושיט את הידיים
: ואתחיל במכשירים
: עם הנשים ... עם הגברים 
|-
|
:Tutti mi chiedono, tutti mi vogliono,
:donne, ragazzi, vecchi, fanciulle:
:Qua la parrucca... Presto la barba...
:Qua la sanguigna...
:Presto il biglietto... 
:Qua la parrucca, presto la barba, 
:Presto il biglietto, ehi!
|
: כולם לי קוראים, כולם בי רוצים,
: גבירות, עלמות-חן, זקנים, צעירים,
: לסרק הפאה, לגלח זקן,
: מהר מהר, הכול כבר מוכן,
: הנה עלוקות להקיז את הדם.
: הרי לך הגברת, הרי האדון!
: ועכשיו חיש מהר, הנה החשבון!
:
|-
|
:Figaro! Figaro! Figaro!, ecc.
:Ahimè, che furia! 
:Ahimè, che folla!
:Uno alla volta, per carità! 
:Ehi, Figaro! Son qua. 
:Figaro qua, Figaro là, 
:Figaro su, Figaro giù, 
|
: פיגארו! פיגארו! פיגארו!, איזה המון.
: אה, איזה טירוף, איזה שיגעון!!
: אה, איזו צפיפות, המולה ושאון!
: אחד אחד, בבקשה!
: "פיגארו" היי! כן, אני כאן.
: פיגארו פה, פיגארו שם,
: פיגארו מעלה, פיגארו מטה,
|-
|
:Pronto prontissimo son come il fulmine: 
:sono il factotum della città. 
:Ah, bravo Figaro! Bravo, bravissimo; 
:a te fortuna non mancherà.
|
: חיש חיש כברק זריז ומהיר,
: בכול אתעסק, אין כמוני בעיר.
: הידד, פיגארו! הידד לספר!, 
: יאיר מזלך, לעד לא יחסר!
|}

==קישורים חיצוניים==

* [http://www.aria-database.com/translations/barber01_largo.txt The Aria database]
*[http://nwc-scriptorium.org/db/classical/r/rosboslaf.html NoteWorthy Composer file at the NoteWorthy Scriptorium]

קטגוריה:רוסיני
קטגוריה:אריות
ארמנד אסנטה

ארמנד אסנטה
ארמנד אנתוני אסנטה ג'וניור (באנגלית: .Armand Anthony Assante, Jr; נולד ב-4 באוקטובר 1949) הוא שחקן קולנוע אמריקאי, זוכה פרס אמי ומועמד לארבעה פרסי גלובוס הזהב.

== ביוגרפיה==
אסנטה נולד בניו יורק וגדל בעיירה קורנוול. בנם של קת'רין, מורה למוזיקה וארמנד אנתוני אסנטה האב, צייר. אסנטה למד משחק ב"אקדמיה האמריקאית לאמנויות דרמה".

לאסנטה שתי בנות מגרושתו קארן מק'ארן.

== קריירת משחק==
הופעתו הגדולה הראשונה הייתה לצידו של סילבסטר סטאלון ב"סמטת גן עדן", שהיה גם סרטו הראשון של סטאלון כבמאי.
אסנטה הופיע ב-1980 בקומדיה "טוראית בנג'מין" בתפקיד הנרי טרמונט, הרופא הצרפתי אותו פוגשת הטוראית ג'ודי בנג'מין (גולדי הון) במהלך שירותה הצבאי. באותה שנה הופיע גם בסרט "חמודות קטנות". על הופעתו לצד מייקל קיין במיני סדרה "ג'ק המרטש", היה אסנטה מועמד לפרס גלובוס הזהב ולפרס אמי.

אסטנה שיחק בסרט הפשע של סידני לומט "מבחן האמת" וגילם את בוס המאפיה הפורטו-ריקני רוברטו טקסדור; על הופעתו בסרט קיבל מועמדות לפרס גלובוס הזהב לשחקן המשנה הטוב ביותר.

ב-1992 הופיע בדרמת הפשע הביוגרפית של דני דה ויטו, "הופה", בתור המאפיונר קרול ד'אלנסדרו, שותפו של מנהל ועד העובדים המושחת ג'ימי הופה (ג'ק ניקולסון). שיחק בסרטו של רידלי סקוט "1492: מעבר לאופק", וכן בדרמה "ממבו קינג" בתור סזר קובני המהגר מהוואנה ביחד עם אחיו נסטור (אנטוניו בנדרס) לניו יורק.

אסטנה גילם את הרוצח הפסיכופת ריקו דארד בעיבוד הקולנועי של הקומיקס "השופט דרד". שיחק בקומדיה הארוטית "סטריפטיז" בתפקיד הבלש אל גרסיה. ב-1997 זכה אסנטה בפרס אמי לשחקן הטוב ביותר בתפקיד ראשי, על הופעתו בתור ג'ון גוטי ראש משפחת הפשע גמבינו בהפקת הHBO "גוטי".

אסנטה היה מועמד לפרס גלובוס הזהב בפעם הרביעית בקריירה שלו על תפקידו בתור אודיסאוס, בעיבוד הטלוויזיוני בהפקתו של פרנסיס פורד קופולה למיתולוגיה "אודיסיאה". ב-2005 שיחק במותחן הימורי הספורט "כוח הכסף" וב-2007 בסרט הפשע הביוגרפי "אמריקן גנגסטר" בתור ראש משפחת הפשע לוצ'סי דומיניק קטאנו.

== פילמוגרפיה ==

=== קולנוע ===

=== טלוויזיה ===
*אוורגרין (1985)
*Push, Nevada (2002)
*חזרה לשורשים (2008)
*מטרה אנושית <small>(אנ')</small> (2010)
*הצמד (2018)
*העסק המשפחתי (2018–2019)

==קישורים חיצוניים==

* 

==הערות שוליים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי אמי בפריים טיים: שחקן ראשי במיני-סדרה או בסרט
קטגוריה:בוגרי האקדמיה האמריקאית לאמנויות הדרמה
קטגוריה:אמריקאים שנולדו ב-1949
פקודה להרוג

כרזת פרסום לסרט מתוך עיתון [[מעריב, 1959]]
פקודה להרוג (באנגלית: Orders to Kill) הוא סרט מלחמה בריטי משנת 1958, שמתרחש בפריז במהלך מלחמת העולם השנייה. בסרט מככבים פול מסי, אדי אלברט וליליאן גיש, והוא בוים בידי אנתוני אסקווית' (Anthony Asquith), על בסיס סיפור מאת דונלד סי דאונס (Donald C. Downes). דאונס, שהיה סוכן ביון אמריקאי במלחמת העולם השנייה והפך סופר לאחר המלחמה, כתב ספר באותו שם לאחר צאת הסרט לאקרנים.

הסרט זכה בשלושה פרסי באפט"א ואף הוצג בפסטיבל הקולנוע בקאן לשנת 1958.

בארץ הוצג הסרט בקולנוע "ארמון דוד" בתל אביב בהצגת בכורה ארצית, והכניסה אליו הותרה לבני גיל 16 ומעלה.

==עלילה==
טייס קרב אמריקאי בשם ג'ין סאמרס (פול מסי) נשלח לפריז, הכבושה בידי הנאצים, כדי להרוג פעיל בתנועת ההתנגדות הצרפתית שנחשב סוכן כפול. הוא מגיע לצרפת, שם עוזרת לו ליאוני, תופרת הפועלת בתנועת ההתנגדות (איירין וורת'), לאתר את מרסל לאפיט, האדם אותו נשלח להרוג (לסלי פרנץ'). סאמרס אינו בטוח כי יש מן האמת בזיהויו של לאפיט כסוכן כפול, ומתחבט האם אכן להורגו. בסופו של דבר מחליט סאמרס לבצע את משימתו ולהרוג את לאפיט. לאחר ביצוע ההרג, נתקף סאמרס בבהלה וגונב כסף משולחן שבזירת הרצח, כדי שייראה העניין כשוד. סאמרס בורח מהמקום ומחביא את הכסף בבית קברות.

חודשים לאחר הרצח מפקדיו מסיירים בפריז, החופשית כעת, ונתקלים בסאמרס בבית חולים צבאי. הם מגלים כי סאמרס הפך לאלכוהוליסט והוא משתמש בכסף שגנב כדי לממן את התמכרותו לטיפה המרה. סאמרס מגלה כי ליאוני נרצחה בידי הנאצים, ומפקדיו מנסים לשכנעו תחילה כי אכן הייתה אשמה. עם זאת, הוא מגלה לאחר מכן שהיא נהרגה על לא עוול בכפה.

בסצנת הסיום משתחרר סאמרס מבית החולים ומבקר לראשונה את אשתו ובתו של לאפיט, האיש שהרג, שנמצאות כעת במצב כלכלי גרוע. סאמרס, שאינו יכול לגלות להן את האמת, מספר כי לאפיט היה אחד מאנשיהם הטובים ביותר בתנועת ההתנגדות, ומחליט להעניק להן את הכסף שגנב מלאפיט בשעת הרצח.

ליליאן גיש מופיעה בסרט בתור אמו של ג'ין סאמרס, ואדי אלברט מופיע בתור קצין המעביר לסאמרס אימונים לקראת משימתו בצרפת.

==קישורים חיצוניים==

* [https://web.archive.org/web/20110704094119/http://www.britmovie.co.uk/films/Orders-to-Kill_1958 פקודה להרוג], באתר britmovie

==הערות שוליים==

קטגוריה:סרטים בריטיים
קטגוריה:סרטי מלחמת העולם השנייה
קטגוריה:סרטי 1958
...Baby One More Time Tour

הוא סיבוב ההופעות הראשון של זמרת הפופ האמריקאית בריטני ספירס. סיבוב ההופעות נועד לקדם את אלבום הבכורה של ספירס, ...Baby One More Time. במהלך סיבוב ההופעות הופיע ספירס בארצות הברית ובקנדה. סיבוב ההופעות הוכרז במרץ 1999, כשלושה חודשים לפני תחילתו.

== רשימת השירים ==

#"School Roll Call" (הקדמת המופע)
#""(You Drive Me) Crazy
#"Soda Pop"
#"Born to Make You Happy"
#"From the Bottom of My Broken Heart"
#"Vogue" (ריקוד הפסקה)
#מחרוזת:
##"Material Girl"
##"Black Cat"
##"Nasty"
#"The Beat Goes On"
#"Meet the Dancers" (מופע מעבר)
#"I Will Be There"
#"Open Arms"
#"Sometimes"
#"...Baby One More Time"

קטגוריה:סיבובי הופעות מ-1999
קטגוריה:סיבובי ההופעות של בריטני ספירס
Oops!... I Did It Again Tour

Oops!...I Did It Again World Tour הוא סיבוב ההופעות השלישי של זמרת הפופ האמריקאית בריטני ספירס. סיבוב ההופעות נועד כדי לקדם את אלבום האולפן השני של ספירס, Oops!... I Did It Again. במהלך סיבוב ההופעות הופיע ספירס בצפון אמריקה, אירופה וברזיל.

== רשימת השירים ==
#"The Britney Spears Experience"
#""
#"Stronger"
#""
#"From the Bottom of My Broken Heart"
#"" (וידאו הפסקה)
#"Born to Make You Happy"
#"Lucky"
#"Sometimes"
#"Don't Let Me Be the Last to Know"
#"Meet the Band" (מופע הפסקה)
#"The Beat Goes On"
#"Don't Go Knockin' On My Door"
#""
#"Meet the Dancers" (ריקוד הפסקה)
#""
#"The Britney Spears Experience II"
#"Oops!...I Did It Again"

קטגוריה:סיבובי הופעות מ-2000
קטגוריה:סיבובי הופעות מ-2001
קטגוריה:סיבובי ההופעות של בריטני ספירס
קטגוריה:סיבובי הופעות בצרפת
מה אברך

"מה אֲבָרֵךְ" הוא פזמון עברי שנכתב על ידי רחל שפירא והולחן על ידי יאיר רוזנבלום. הפזמון הוא אחד משירי הזיכרון הידועים ביותר בתרבות הישראלית.

זהו שיר הספד המספר על עֶלֶם שאלוהים אמנם בירך אותו בתכונות גוף ונפש נעלות, אך בסיום השיר נשמעת הקריאה:
<center></center>

== כותבי השיר לזכרו של אלדד קרוק ==
שפירא, חברת קיבוץ שפיים, כתבה את השיר לאחר מלחמת ששת הימים לזכרו של בן כיתתה בקיבוץ, אלדד (דדי) קרוק, שנפל באותה מלחמה בקרב בשכונת שועפאט בירושלים, והוא בן 22. השיר התפרסם בחוברת זיכרון לקרוק שהופקה בקיבוץ, שכותרתה היא "לאלדד". לדברי שפירא, בשיר יש יסודות ביוגרפיים מדמותו של קרוק, כפי שהכירה אותו. רוזנבלום נתקל בשיר במקרה, בעברו על חומרי קריאה שונים שהתגלגלו לפתחו במהלך שהותו בבית ההארחה של הקיבוץ, לאחר תאונת דרכים שעבר. זהו השיר הידוע הראשון שכתבה שפירא.

== מבצעים ==
השיר מבוצע על ידי להקת חיל הים בסוף סרטו התיעודי של מיכה שגריר - "המלחמה לאחר המלחמה".

הביצוע המקורי לשיר הושר על ידי להקת חיל הים עם הסולנית רבקה זהר, נכלל בתוכניתה של הלהקה "וביום השלישי" בשנת 1968 והפך ללהיט. על פי אקו"ם, בעשר השנים שקדמו לשנת 2014 היה "מה אברך" (בביצוע זה, הנחשב למפורסם ביותר שלו) השיר המושמע ביותר ברדיו בימי הזיכרון לחללי מערכות ישראל. מאז זכה השיר לביצועים רבים נוספים.

== בול יום הזיכרון ==
בשנת 2019 הוצא בול יום הזיכרון המעוצב על סמך השיר.

== מיקומי שיא ==

==קישורים חיצוניים==

* 
* 
* [https://archive.today/20130427180930/http://www.plaot.com/product/62,112,145.aspx על השיר "מה אברך"], באתר "פלאות"
* 
* 
* 
* 

==הערות שוליים==

קטגוריה:שירי 1967
קטגוריה:שירי 1968
קטגוריה:שירי להקת חיל הים
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי יאיר רוזנבלום
קטגוריה:שירי זיכרון חללי מערכות ישראל
קטגוריה:שירי מלחמת ששת הימים
קטגוריה:שירים על חיילים
אלוורו סיזה

בית דירות "שלום, עצבות" ב[[ברלין, בתכנונו של סיזה]]
מפעל רהיטים [[ויטרה, וייל אם ריין, 1994]]
אלוורו ז'ואקים דה מלו סיזה ויאיירה (פורטוגזית: Álvaro Joaquim de Melo Siza Vieira; נולד ב-25 ביוני 1933) הוא אדריכל פורטוגלי זוכה פרס פריצקר, הידוע בסגנונו הפואטי אשר מגשר בין הסגנון המודרני ובין מוצאו הים-תיכוני שממנו הוא מושפע. רבות מעבודותיו הזכורות מצויות בפורטוגל וחלק נכבד מהן בעיר פורטו.

== ביוגרפיה ==
סיזה נולד במטוסיניוש הסמוכה לפורטו. הוא סיים את לימודיו בבית הספר לאמנויות יפות של אוניברסיטת פורטו בשנת 1955. כבר שנה קודם לכן השלים את בניית הפרויקט הראשון שלו, ארבעה בתים בעיר הולדתו; והקים את משרדו העצמאי בפורטו. סיזה הצטרף לסגל בית-הספר ולימד בו בין השנים 1966 ו-1969, וכן בשנת 1976. במקביל לכך הוזמן כמרצה אורח באוניברסיטאות נחשבות בעולם ובהן הרווארד, אוניברסיטת פנסילבניה והאקול פוליטיק נסיונל בלוצרן.

בין שלל עבודותיו, ידועות במיוחד אלו שייצגו את הביתן הפורטוגלי בתערוכות אקספו 98' שנערכה בליסבון ואקספו 2000 בהנובר. לפי דבריו, סגנונו מושפע מזה של האדריכל המקסיקני הנודע לואיס ברגאן.

תערוכתו הגדולה הראשונה בארצות הברית עלתה בשנת 1987 ביוזמתו של דיקן בית הספר לעיצוב באוניברסיטת הרווארד, האדריכל הספרדי רפאל מונאו. בשנת 1992 זכה סיזה בפרס האדריכלות החשוב ביותר, פרס פריקצר, כהכרה בעבודת השימור והתכנון ברובע ההיסטורי של העיר ליסבון.

== קישורים חיצוניים ==

* [https://web.archive.org/web/20140605015847/http://alvarosizavieira.com/ האתר של אלווארו סיזה ויאיירה]
* 

קטגוריה:ילידי 1933
קטגוריה:זוכי פרס פריצקר
קטגוריה:אדריכלים מודרניסטים
קטגוריה:אמנים פורטוגזים
טימור בקממבטוב

טימור נורואחיטוביץ' בקממבטוב (בקזחית: Темір Нұрыахытұлы Бекмәмбетов; ברוסית: Тимур Нуруахитович Бекмамбетов; נולד ב-25 ביוני 1961) הוא תסריטאי, מפיק ובמאי קולנוע קזחי-רוסי ממוצא יהודי. הוא ידוע כמי שביים מספר סרטים שוברי קופות.

הוא ביים את הסרטים הרוסיים משמר הלילה (2004) ומשמר היום (2006), שבעקבותיהם הוזמן להוליווד לביים את הסרט מבוקש (2008) שצולם בארצות הברית וכך גם הסרט אברהם לינקולן: צייד הערפדים והרימייק בן חור. ברוסיה פיתח את זיכיון סרטי "עצי אשוח".

== קורות חיים ==
בקממבטוב נולד בעיר גורייב (כיום אטיראו) בקזחסטן הסובייטית. אימו יהודיה ואביו ממוצא קזחי. עם סיום לימודי התיכון נסע למוסקבה והחל ללמוד הנדסה, עזב את הלימודים וחזר לטשקנט, בירת אוזבקיסטן, שם למד קולנוע ותיאטרון במכון לאמנות ותיאטרון ע"ש אלכסנדר אוסטרובסקי, וסיים את לימודיו בשנת 1987. במהלך הלימודים הוא הכיר את השחקן אלכסנדר וורז'ביצקי שהופיע בכל סרטיו.

לאחר השרות הצבאי, בתחילת שנות ה-90 של המאה ה-20 עבר בקממבטוב להתגורר במוסקבה. ב-1994 הוא הקים את חברת ההפקות "Bazelevs", שנטלה חלק בהפקת שובר הקופות "משמר הלילה" וסרט ההמשך "משמר היום", וכן הפיקה את "מבוקש". במהלך פסטיבל הסרטים הבין-לאומי בברלין קיבל בקממבטוב את פרס חביב הקהל על סרטו "דיוקן".

בעקבות הפלישה הרוסית לאוקראינה, בקממבטוב מכר את אחזקותיו בחברת ההפקות Bazelevs ובקיץ 2023 עלה לישראל. מתגורר בתל אביב.

==פילמוגרפיה==
===בימוי===

===הפקה===

==קישורים חיצוניים==

* [http://tbekmambetov.livejournal.com/ הבלוג הרשמי] ב-LiveJournal
* [http://www.youtube.com/user/tbekmambetov הערוץ של טימור בקממבטוב] ביוטיוב

==הערות שוליים==

קטגוריה:במאי קולנוע יהודים רוסים
קטגוריה:תסריטאי קולנוע יהודים רוסים
קטגוריה:מפיקי קולנוע יהודים רוסים
קטגוריה:אמנים קזחים
קטגוריה:יהודים קזחים
קטגוריה:יהודים אוזבקים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1961
קטגוריה:עולים בשנות ה-2020
הפיקוד האסטרטגי המאוחד להגנת האוויר והחלל

הפיקוד האסטרטגי המאוחד להגנת האוויר והחלל (Объединённое стратегическое командование воздушно-космической обороны) של רוסיה הוקם ב-1 ביולי 2009 במסגרת הרפורמה הצבאית ברוסיה ונועד לאגד את כל כוחות ההגנה האווירית של רוסיה לסוגיה, ומטרתו להבטיח את ההגנה האווירית של רוסיה מפני איומים מהאוויר והחלל. מטה: בלאשיחה, מחוז מוסקבה.

הפיקוד האסטרגי המאוחד הוקם על בסיס הפיקוד למטרות מיוחדות של מחוז מוסקבה של כוחות הנ"מ (Командования специального назначения Московского округа ПВО) על בסיס פיקוד המבצעים המיוחדים של חיל האוויר הרוסי (Командование специального назначения ВВС, КСпН) שהוקם ב-1 בספטמבר 2002 ועל בסיס יחידות של חיל החלל הרוסי.

החיל שהוקם תחילה כפיקוד מרכזי של חיל הגנת האוויר והחלל הפך בדצמבר 2011 לפיקוד נ"מ והגנה אווירית של כוחות האוויר והחלל.

==מבנה==
* חיל הנ"מ
* חיל ההגנה מפני טילים
* תחנות ניטור ופיקוח על החלל
* אגף מודיעין; מתן התרעה מוקדמת לנפילת טילים וחדירה של המרחב האווירי

מטרת הפיקוד היא לאגד את היחידות הרלוונטיות בחיל האוויר הרוסי ובחיל החלל הרוסי המופקדים להגנת האוויר והחלל, תוך הגברת מוכנותן לכל מקרה תקיפה שהיא. על פי הרפורמה הצבאית שהחל להוביל משרד ההגנה הרוסי בראשותו של אנאטולי סרדיוקוב, כל פעילויות הנ"מ וההגנה מפני טילים בתחומי רוסיה יוכפפו לאחריות הפיקוד המאוחד.

==ראו גם==
*פיקוד הגנת האוויר והחלל של צפון אמריקה

==קישורים חיצוניים==
* [http://vz.ru/society/2009/7/4/303726.html סקירה כללית] באתר VZ. 
* .
קטגוריה:חיל האוויר הרוסי
שודדי הקאריביים: תיבה של איש מת (פסקול)

שודדי הקאריביים: תיבה של איש מת הוא הפסקול לסרט הקולנוע השני בסדרת הסרטים "שודדי הקאריביים", "שודדי הקאריביים: תיבה של איש מת". הפסקול, שהולחן על ידי המלחין הנס צימר, יצא לאור דרך חברת וולט דיסני רקורדס ב-4 ביולי 2007, וזכה להצלחה ברחבי העולם.

==רשימת שירים==
{| class="wikitable"
|-
! !! שם השיר !! אורך
|-
|1.||Jack Sparrow||6:06
|-
|2.||The Kraken||6:55
|-
|3.||Davy Jones||3:15
|-
|4.||I've Got My Eye on You||2:25
|-
|5.||Dinner Is Served||1:30
|-
|6.||Tia Dalma||3:57
|-
|7.||Two Hornpipes (Tortuga)||1:14
|-
|8.||A Family Affair||3:34
|-
|9.||Wheel of Fortune||6:45
|-
|10.||You Look Good Jack||5:34
|-
|11.||Hello Beastie||10:15
|-
|12.||He's A Pirate||7:02
|}

==קרדיטים==
*הולחן על ידי הנס צימר
*הופק על ידי הנס צימר, בוב בדאמי
*מפיקים בפועל ג'רי ברוקהיימר, גור וירבינסקי
*אחראי בפועל על פסי-קול בחברת בואנה ויסטה ווולט דיסני מיטשל לייב
*אחראי מוזיקה בוב בדאמי
*אחראי שיווק בבואנה ויסטה רקורדס גלן לז'סקי
*אחראית הפקת מוזיקה בבואנה ויסטה מוניקה זיירהוט
*במאי פסקולים בבואנה ויסטה דיזירי קרייג-רמוס

==קישורים חיצוניים==

* [http://www.amazon.com/gp/product/B000FTCF2M/ref=s9_simh_gw_p15_d0_i1?pf_rd_m=ATVPDKIKX0DER&pf_rd_s=center-2&pf_rd_r=1JHTRGF3CF1GZP473D3H&pf_rd_t=101&pf_rd_p=470938631&pf_rd_i=507846 דף הפסקול באמזון.קום]

קטגוריה:פסקולים מ-2006
קטגוריה:פסקולי סרטים
קטגוריה:פסקולי וולט דיסני רקורדס
לוקיליוס הצעיר

לוקיליוס הצעיר (לטינית: Lucilius Junior; המאה הראשונה לספירה) היה מושלה הרומאי של סיציליה בתקופת נירון ומחברה של פואמה בשם "אטנה". היה ידידו של סנקה והתכתב עמו.

==חייו==
המידע אודות לוקיליוס מגיע כולו מכתביו של סנקה ובמיוחד מ"מכתבי מוסר" (64 לספירה) שהופנו ללוקיליוס. סנקה הקדיש ללוקיליוס גם את חיבורו "מחקרי טבע" (63) ואת המסה "על ההשגחה העליונה" (64).

נראה כי לוקיליוס היה יליד קמפניה, וסנקה כשהוא פונה אל לוקיליוס, כותב "פומפיי האהובה שלך". בתקופה שבה כתב סנקה את מכתבי "מכתבי מוסר" לוקיליוס היה מושל סיציליה. הוא נמנה עם מעמד הפרשים הרומאים - מעמד שאותו השיג באמצעות עבודה מתמידה.

סנקה הקדיש אחד ממכתביו הקצרים לספר שכתב לוקיליוס ובמקומות אחרים בכתביו הקדיש מספר ציטוטים ומספר שורות לשירתו של לוקיליוס.

==אטנה==

"אטנה" הוא שמן של פואמות העוסקות בוולקנולוגיה. פואמות בשם זה מיוחסות בין היתר לורגיליוס, לקורנליוס סוורוס ולמרקוס מאניליוס. יש סבורים שחלק מהן נכתבו לפני 44 לפנה"ס ומשערים שהיו חלק של היצירות שנלקחו לרומא בערך באותה שנה. היות שלוקיליוס הצעיר ידע על יצירתו של סנקה "מחקרי טבע" שנכתבה ב-63 לספירה ושאין בה כל התייחסות להתפרצות הר געש וזוב ב- 79 לספירה, השנה שבה נכתבה פואמה זו של לוקיליוס היא בין 63 ובין 78 לספירה.

הסברה שפואמה זו נכתבה על ידי לוקיליוס הצעיר מסתמכת על העובדה שהיה ידידו של סנקה שעמד איתו בקשר מכתבים. לולקיליוס עצמו הכיר היטב את סביבת הר אטנה בהיותו מושל סיציליה ואף כתב שירה בנושאים הקשורים לסיציליה. הפואמה "אטנה", שהגיעה אלינו כשהיא בצורה מושחתת וקשה לקריאה, מבוססת על מקורות שנלקחו מפוסידוניוס והיא מזכירה גם את יצירתו של לוקרטיוס שטען כי אטנה היה חלול לחלוטין וכי האש הבוקעת ממנו מוזנת מרוחות עזות המנשבות על פני הים.

במכתב מוסר מספר 79 סנקה מעודד את לוקיליוס הצעיר לכתוב פואמה על אודות הר אטנה, כפי שמשוררים אחרים עשו לפניו:

"אני בטוח שלא תסרב לעשות זאת למעני, כי היית עושה כן גם איש לא היה מבקש זאת ממך... האם יש בכוחי למנוע ממך לתאר את הר אטנה בשירתך - נושא שבו עסקו משוררים רבים לפניך? אובידיוס לא נמנע מלעשות כן למרות שורגיליוס כבר טיפל בנושא זה לפניו וקורנליוס סוורוס עשה את אותו דבר עצמו."

קטגוריה:משוררים רומאים
קטגוריה:אישים שחיו במאה ה-1
עוגה צהובה

עוגה צהובה (באנגלית: Yellowcake) או אוּרניה (Urania), היא אבקה מרוכזת של אורניום המופקת בתהליך של סינון מעפרות אורניום, ומשמשת בין היתר ליצור דלק גרעיני ונשק גרעיני.

זו אבקה גסה, בעלת ריח חריף, איננה מסיסה במים. 70%-90% ממנה היא תחמוצת האורניום U<sub>3</sub>O<sub>8</sub>, בעלת טמפרטורת היתוך של כ-2878°C, ומשקל סגולי של כ-9 גרם לסמ"ק - הרבה פחות מהמשקל הסגולי של המתכת אורניום.

הפקת עוגות צהובות נעשית בשיטות שונות בתלות בסוג העפרה, בדרך כלל באמצעות כתישה וטחינה וריאקציות כימיות עם חומצות מרוכזות, אלקלינים, או תמיסות פרוקסידיות. לאחר מכן ייבוש וסינון. בתהליכים מודרניים צבע האבקה הוא חום או שחור, ולא צהוב. המונח "עוגה צהובה" מקורו ממיצוי בשיטות ישנות יותר.

עוגה צהובה המופקת בתהליכים מודרניים, מכילה 70%-90% תחמוצת U<sub>3</sub>O<sub>8</sub>, וכמו כן:
* תחמוצות נוספות של אורניום UO<sub>2</sub>, UO<sub>3</sub>, UO<sub>4</sub>
* אורניל הידרוקסיד (Uranyl hydroxide) - UO<sub>2</sub>(OH)<sub>2</sub> 
* אורניל סולפט (Uranyl sulfate) - UO<sub>2</sub>SO<sub>4</sub>
* נתרן אורנאט Sodium uranate - Na<sub>2</sub>O (UO<sub>3</sub>)<sub>2</sub>·6H<sub>2</sub>O
* אורניל פרוקסיד Uranyl peroxide - UO<sub>4</sub>·nH<sub>2</sub>O

עוגה צהובה משמשת כחומר גלם להעשרת אורניום. בתהליך זה, האורניום מורכב עם פלואור, ונוצר גז אורניום שש פלואורי UF<SUB>6</SUB> (Uranium Hexafluoride), אשר עובר תהליך העשרה. השיטה המקובלת כיום היא באמצעות צנטריפוגה גזית. כך מתקבל אורניום בעל ריכוז גבוה של האיזוטופ אורניום-235, המשמש כדלק לכורים גרעיניים ובריכוזים גבוהים יותר - לייצור נשק גרעיני. 

==ראו גם==
*העשרת אורניום
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אורניום
קטגוריה:תחמוצות
כוח הצלה (סדרת אנימציה)

כוח הצלה (באנגלית: The Save-Ums) היא סדרת אנימציה ממוחשבת קנדית שהייתה משודרת בישראל בערוץ הופ!.

חברי כוח ההצלה הם דמויות קטנות, צבעוניות ותלת־ממדיות שבכל פרק מסייעות בפתרון בעיות ותעלומות בהן נתקלות דמויות אחרות.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות הנפשה ממוחשבת
קטגוריה:סדרות הנפשה קנדיות
Memories (שיר של דייוויד גטה)

Memories הוא שיר של ה-DJ הצרפתי דייוויד גטה, בהשתתפות אמן ההיפ הופ האמריקאי קיד קאדי. השיר יצא באירופה בתור הסינגל הרביעי של גטה מתוך האלבום One Love, בפברואר 2010 ובארצות הברית ב-29 במרץ 2010.

השיר זכה להצלחה גדולה והגיע לעשירייה הראשונה במספר רב של מדינות, בעיקר באירופה. הווידאו קליפ לשיר הופק על ידי קייט סקופילד במיאמי.

== היסטוריית מצעדים ==

==קישורים חיצוניים==

== הערות שוליים ==

קטגוריה:שירי 2010
קטגוריה:שירי דייוויד גטה
קטגוריה:שירי מוזיקת האוס
קטגוריה:שירים באנגלית
יאיר צנזור

יאיר צנזור (נולד ב-29 בנובמבר 1943) הוא מתמטיקאי ישראלי, פרופסור אמריטוס בחוג למתמטיקה באוניברסיטת חיפה. מומחה במתמטיקה חישובית ואופטימיזציה, ועוסק ביישומים שלהן, במיוחד בתחומי ההדמיה הרפואית ותכנון טיפולים בקרינה.
== חייו ==
צנזור, יליד ראשון לציון, למד לאחר שירותו הצבאי בטכניון בחיפה, ובשנת 1975 השלים את לימודי הדוקטורט בהנחייתו של פרופסור עדי בן ישראל. הצטרף לחוג למתמטיקה באוניברסיטת חיפה בשנת 1979, פרופסור מן המניין מאז 1989.

פרסם למעלה ממאה מאמרים מדעיים. בין תרומותיו מאמרים העוסקים בהיבטים מתמטיים של הטכנולוגיה הרדיותרפית Intensity-Modulated Radiation Therapy (IMRT). ב-2002 יסד את המרכז למתמטיקה חישובית וחישוב מדעי באוניברסיטת חיפה, שבראשו הוא עומד.

פעיל במאבק לשמירה על החופש האקדמי באוניברסיטאות המחקר בישראל. היה ממייסדי הוועדה הבין-סנאטית (וב"ס) של האוניברסיטאות להגנה על העצמאות האקדמית, ועמד בראשה בין 2002 ו-2005. פרסם מאמרי דעה בנושא זה בעיתונות הישראלית, ומרכז אתר ובו חומר בנושא.

מתגורר בחיפה, נשוי ואב לשלושה שהם: ד"ר אביב צנזור, מתמטיקאי ומרצה בטכניון; חוקר המוח פרופסור ניצן צנזור (הנשוי לעיתונאית מיכל גלילי) ופרופסור קרן צנזור-הלל, המתמחה במדעי המחשב.

==קישורים חיצוניים==

* [http://math.haifa.ac.il/yair/ יאיר צנזור], באתר אוניברסיטת חיפה

==הערות שוליים==

קטגוריה:סגל אוניברסיטת חיפה: מתמטיקה
קטגוריה:מתמטיקאים ישראלים
קטגוריה:בעלי תואר דוקטור מהטכניון - מכון טכנולוגי לישראל
קטגוריה:ישראלים שנולדו ב-1943
פנג שוואי (טניסאית)

פנג שוואי (בסינית : 彭帅; ) היא טניסאית מהרפובליקה העממית של סין. דירוג השיא שלה היה מקום 14 בעולם (22 באוגוסט 2011), בדירוג ה-WTA.

זכתה במדליית זהב במשחקי אסיה 2010 בטורניר ליחידות.

== ביוגרפיה ==
פנג נולדה בסיאנגטאן מחוז חונאן. הדוד שלה, מאמן טניס ידוע בסין החל ללמד אותה לשחק בגיל 8. בגיל 13 עברה ניתוח לב, אותו היא מכנה "הבלתי אפשרי הוא כלום" במסע פרסום עבור חברת אדידס.

באליפות אוסטרליה הפתוחה שנערכה בינואר 2011 ניצחה פנג בסיבוב השני את ילנה יאנקוביץ' מסרביה (7 בעולם) והגיעה עד לשלב שמינית הגמר בו הפסידה לאגניישקה רדוונסקה מפולין (12 בעולם) בשלוש מערכות, 7-5, 3-6, 7-5 וזאת לאחר שהחמיצה שתי נקודות משחק במערכה השלישית. בטורניר וימבלדון שנערך ביוני הגיעה פנג לשלב שמינית הגמר בו הפסידה למריה שארפובה מרוסיה (6 בעולם) בשתי מערכות.

פנג זכתה לתשומת לב ציבורית רבה בנובמבר 2021 כשהאשימה את סגן ראש ממשלת סין הבכיר לשעבר, ג'אנג גאולי, בתקיפה מינית ולאחר מכן נעלמה באופן פתאומי והוטלה צנזורה על הנושא על ידי ממשלת סין, אשר עוררה חששות גוברים ברחבי העולם לגבי מקום הימצאה. ראש ממשלת הממלכה המאוחדת בוריס ג'ונסון אף הביע את כוונתו להטיל חרם על אולימפיאדת בייג'ינג (2022) בשל הפרת זכויות האדם בסין.

בשנת 2022 הופיעה ברשימת טיים 100.<ref></ref>

==קישורים חיצוניים==

==הערות שוליים==

קטגוריה:טניסאיות סיניות
קטגוריה:סינים שהופיעו ברשימת טיים 100
קטגוריה:סיניות שנולדו ב-1986
קטגוריה:סינים שנולדו ב-1986
גן האריות

אריה בגן
גן האריות (באמהרית: አንበሳ ግቢ) הוא גן חיות קטן השוכן דרומית מזרחית לכיכר יכתית 12 שב"סדיסט קילו", באדיס אבבה, בירת אתיופיה. 

==היסטוריה==
לאורך השנים רחשו קיסרי אתיופיה חיבה לאריות ונהגו לקחת עימם אריות למסעותיהם. אלה שוכנו באוהל שכונה "אנבאסה בית", היינו "בית האריות", ומבנה קבע בשם זה שכן גם בפאסיל גמב, המתחם הקיסרי ההיסטורי בגונדר, אם כי סביר שלא שימש ככלוב לבעלי החיים. האריה הופיע בסמל אתיופיה ועל דגלה, וכן הופיע על גבי אנדרטאות לאומיות דוגמת אנדרטת גור אריה יהודה הסמוכה לתחנת הרכבת של אדיס אבבה. 

מספר אריות שניצודו בדרום המדינה הוענקו לקיסר היילה סלאסי במתנה, וזה שיכנם בארמונו המשמש כיום כבניין המוזיאון האתנולוגי באדיס אבבה בליבה של אוניברסיטת אדיס אבבה. מאוחר יותר, בשנת 1948, נוסד גן החיות במיקומו הנוכחי, במטרה לשכן בו את האריות.

==גן החיות==
צורתו של הגן כצורת משולש, אורכו כ-190 מטרים, רוחבו המרבי כ-100 מטרים ושטחו כתשעה דונם. לצד האריות השמורים בגן, צאצאיהם של האריות המקוריים, חיים בו גם צבים, קופי בבון, קופי אדם וקופים אחרים, שפנים, ברווזים ודגים.

==קישורים חיצוניים==

==הערות שוליים==

קטגוריה:אדיס אבבה
אריות
המשחקים הפאראלימפיים ניו יורק וסטוק מנדוויל (1984)

המשחקים הפאראלימפיים ה-7 נערכו בשני מקומות: ניו יורק, ארצות הברית ובסטוק מנדוויל, בריטניה בשנת 1984.

הספורטאים חולקו ל-5 קטגוריות: קטועי גפיים, שיתוק מוחין, לקויי ראייה, רתוקים לכיסא גלגלים ואחרים (ספורטאים בעלי מוגבלויות פיזיות, שלא יכולים להתחרות במשחקים האולימפיים).

האירוע בניו יורק, נערך במרכז האתלטיקה מיצ'ל שבאוניברסיטת הופסטרה, לונג איילנד. השתתפו בו ספורטאים קטועי גפיים, רתוקים בכיסא גלגלים, בעלי שיתוק מוחין ואחרים (כולל עיוורים ולקויי ראייה).

האירוע בסטוק מנדוויל, נערך בבית החולים השיקומי סטוק מנדוויל, שבו נערכו משחקי סטוק מנדוויל. השתתפו בו ספורטאים רתוקים לכיסא גלגלים שנפגעו בחוט השדרה.

באולימפיאדה התקיימו תחרויות ב-17 ענפים: אופניים, אתלטיקה, בוצ'ה (דומה לפטאנק), היאבקות, הרמת כוח והרמת משקולות (ענף אחד), חץ וקשת, טניס שולחן, כדורגל (7 שחקנים בקבוצה), כדורת דשא, כדורסל, כדורעף, כדורשער, סייף, סנוקר, קליעה, רכיבה ושחייה.

הייתה זו הפעם האחרונה שמשחקים אלו נערכו בעיר שלא אירחה את המשחקים האולימפיים.

==טבלת המדליות==
{| border="1" cellpadding="2" cellspacing="0"
|-
| bgcolor="#efefef" | <center>מקום</center>
| bgcolor="#efefef" | <center>מדינה</center>
| bgcolor="gold" | זהב || bgcolor="silver" | כסף
| bgcolor="#CC9966" | ארד || bgcolor="#efefef" | סה"כ
|-bgcolor=ccccff
|1||| <small>מארחת</small> ||136||131||129||396
|-bgcolor=ccccff
|2||| <small>מארחת</small> ||107||112||112||331
|-
|3|||||87||82||69||238
|-
|4|||||80||43||34||157
|-
|5|||||79||76||74||229
|-
|6|||||71||69||45||185
|-
|7|||||55||51||28||134
|-
|8|||||49||54||51||154
|-
|9|||||46||39||21||106
|-
|10|||||30||13||16||59
|-
|11|||||29||31||30||90
|-
|12|||||22||21||14||57
|-
|13|||||22||10||12||44
|-
|14|||||20||15||30||65
|-
|15|||||19||13||26||58
|-
|16|||||18||13||12||43
|-
|17|||||14||20||10||44
|-
|18|||||12||12||4||28
|-
|19|||||11||21||12||44
|-
|20|||||11||9||11||31
|-
|21|||||9||19||14||42
|-
|22|||||9||7||8||24
|-
|23|||||8||10||7||25
|-
|24|||||7||17||4||28
|-
|25|||||6||14||17||37
|-
|26|||||4||3||7||14
|-
|27|||||3||5||9||17
|-
|28||| סין||2||12||8||22
|-
|29|||||2||0||1||3
|-
|30|||||1||4||1||6
|-
|31|||||1||3||4||8
|-
|32|||||1||2||1||4
|-
|33|||||1||1||5||7
|-
|34|||||1||1||1||3
|-
|35|||||0||3||1||4
|-
|36|||||0||2||8||10
|-
|37|||||0||2||2||4
|-
|37|||||0||2||2||4
|-
|39|||||0||1||2||3
|-
|39|||||0||1||2||3
|-
|41|||||0||1||1||2
|-
|41|||||0||1||1||2
|-
|43|||||0||0||2||2
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|-
|44|||||0||0||0||0
|- class="sortbottom"
!colspan=2| בסך הכול (54 מדינות) || 973 || 946 || 848 || 2,767
|}

== ישראל במשחקים הפאראלימפיים ניו יורק וסטוק מנדוויל (1984) ==

המשלחת הישראלית השתתפה ב-8 ענפים וזכתה ב-44 מדליות, מהן 11 מדליות זהב, 21 מדליות כסף ו-12 מדליות ארד. היא דורגה במקום ה-19 בצבירת המדליות.
* נחמן וולף זכה ב-4 מדליות, 2 זהב ו-2 כסף.
* שלמה פינטו זכה ב-5 מדליות, 1 זהב ו-4 כסף.

==קישורים חיצוניים==

* 

*
1984
קטגוריה:ניו יורק: תחרויות ספורט
פאראלימפי ניו יורק
פאראלימפי סטוק מנדוויל
קטגוריה:1984 בספורט
קטגוריה:בקינגהאמשייר
קטגוריה:1984 בארצות הברית
קטגוריה:1984 בממלכה המאוחדת
Free Bird

"Free Bird" (נכתב גם: "Freebird"; בעברית: "ציפור חופשייה") הוא שיר של להקת הרוק הדרומי האמריקאית לנרד סקינרד.

== הפקה ==
השיר הופיע לראשונה באלבום הראשון של הלהקה (Pronounced 'Lĕh-'nérd 'Skin-'nérd) ב-1973, והתפרסם כסינגל בנובמבר 1974. סולו הגיטרה המסיים את השיר דורג ברשימת 100 סולואי הגיטרה הטובים בעולם של המגזין "Guitar World" במקום השלישי.
חציו של השיר בלדת רוק וחציו סולו מהיר שנמשך כמעט 5 דקות. הוא משמש כשיר הסיום ומרכיב מרכזי בהופעות הלהקה והוא השיר הארוך ביותר שלהם. הוא נמשך בהופעות לעיתים קרובות מעל 14 דקות, והוא מוארך ומאולתר. עד היום נשאר השיר להיט האהוב על המעריצים, וקלאסיקת רוק.

== תארים ==
Free Bird נכלל ברשימות שונות כגון רשימת 500 השירים שעיצבו את הרוק אנד רול בהיכל התהילה של הרוק אנד רול, ורשימת 500 השירים הגדולים בכל הזמנים של מגזין הרולינג סטון (במקום ה-193). בשנת 2009 היה במקום ה-26 ברשימת שירי הרוק הכבד הטובים ביותר בכל הזמנים של ערוץ VH1.

== ראו גם ==
* Sweet Home Alabama

==קישורים חיצוניים==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:שירי לנרד סקינרד
קטגוריה:שירים באנגלית
קטגוריה:שירים על בעלי כנף
קטגוריה:בלדות משנות ה-1970
קטגוריה:בלדות רוק
קטגוריה:שירי הארד רוק
קטגוריה:שירי פולק רוק
קטגוריה:סינגלים שהגיעו למקום הראשון בנורווגיה
יד (תשמיש מצווה)

אצבע לקריאה בספר התורה
אצבע לקריאה בספר תורה בצילום תקריב
קריאת מגילת אסתר בפורים.]]
יד (או: אצבע) לקריאה בתורה היא תשמיש קדושה המשמש להצבעה על הטקסט במהלך קריאה בספר תורה על ידי בעל קורא. היא נועדה גם למנוע מהקוראים צורך לגעת בקלף, דבר האסור בעקבות אחת מגזרות חכמים הקשורה לטומאה וטהרה (שמונה עשר דבר). בנוסף, אם אצבעות הקורא תיגענה בכתב, עלול הכיתוב להיפגע, היות שהקלף אינו סופג דיו, דבר העשוי לפסול זמנית את ספר התורה. האצבע אינה נדרשת לקריאה (ניתן להצביע על הכתב באמצעות האצבעות או לא להצביע כלל), אך השימוש בה הוא נפוץ.

==היסטוריה==
מאז ימי קדם השתמשו המורים היהודים במצביע מחודד קלות בקצהו, בדומה לכלי ההצבעה שקיימים היום לצורך הצבעה על מפות או לוחות. האזכור הראשון שנמצא להצבעה בעזרת האצבע נמצא בביתר לפני הריסת העיר במרד בר כוכבא (136-132). מספר התלמידים בביתר ובתי הספר בה היו הגדולים ביותר בכל אזור יהודה. השימוש באצבע על ידי המורים בבתי ספר יסודיים או בחדרי תלמוד תורה היה עדיין נפוץ בתחילת המאה העשרים במדינות מזרח אירופה. גם כיום, ה"מארי", מלמד הילדים בעדה התימנית, נהוג שמסמן לילדים הלומדים לקרוא בתורה על ידי אצבע ממתכת או מעץ המכונה "מכוואט".

==הכנת היד==
את האצבע מכינים ממספר חומרים אפשריים, אולם הכסף הוא הנפוץ שבהם. ובצורתה היא מזכירה מוט ארוך, עם יד קטנה ואצבע המצביעה מקצהו העליון. מכאן השם אצבע, בדמיון המכוון ליד האנושית. ישנם דגמים שונים לאצבע כאשר האורך הממוצע הוא כ-12 ס"מ והוא בצורת מקל או מוט המתכווץ לקצה אחד. לעיתים הוא בדומה לשרביט עשוי כסף ומעוטר בזהב, לעיתים אף בתכשיטים, אולם משתמשים גם במקלות עץ, רצוי עץ זית מארץ הקודש. עם ציפוי עשוי שנהב.
 
לעיתים על האצבע מופיעים ציטוטים מהתנ"ך כדוגמת: "תּוֹרַת ה' תְּמִימָה, מְשִׁיבַת נָפֶשׁ, עֵדוּת ה' נֶאֱמָנָה, מַחְכִּימַת פֶּתִי" (תהילים י"ט,ח'), או שמו של תורם האצבע לבית הכנסת.

בקצה האצבע ישנה טבעת המחוברת לשרשרת.

==לקריאה נוספת==
*סיני תוראן, לתולדות ה"יד" המורה באצבע בספר העברי ובמנהגי קריאת התורה, בתוך כנישתא ג, עמ' שיז-שמד.

==קישורים חיצוניים==

* יוסף יעקב, יהודה דוד איינשטיין. [http://jewishencyclopedia.com/view.jsp?artid=3&letter=Y&search=yad יד לקריאה בתורה] באתר "האנציקלופדיה היהודית" 
* 

קטגוריה:תשמישי קדושה
קטגוריה:קריאת התורה
קטגוריה:ספר תורה
ריימונד לואוי

אייר פורס 1 - דגם שעוצב על ידי ריימונד לואוי
העיצוב שיצר לקופסת [[לאקי סטרייק]]
ריימונד לואוי (בצרפתית: Raymond Loewy; 5 בנובמבר 1893 – 14 ביולי 1986) היה מעצב תעשייתי וגרפי אמריקאי ממוצא יהודי-צרפתי, מן החשובים והמשפיעים במאה ה-20 אשר תואר כ"אדם שעיצב את אמריקה". עם עבודותיו הבולטות נמנים לוגו הצדפה של חברת "של", לוגו המגן של חברת "בריטיש פטרוליום", פחית קוקה-קולה, קופסת הסיגריות "לאקי סטרייק", האוטובוס הכסוף של חברת "גרייהאונד", דוגמת הצבע של המטוס הנשיאותי "אייר פורס 1" ומספר כלי רכב, קטרים ומוצרי צריכה. יצירתו נמשכה לאורך שבעה עשורים.

==קורות חיים==
לואוי נולד בפריז למקסימיליאן לוי, עיתונאי יהודי וינאי, ולאמו הצרפתייה מארי לבאלם (Labalme). כבר בגיל מוקדם החל מתעניין בהנדסה ובעיצוב. בהיותו בן 15 זכה דגם מטוס מוקטן שלו בפרס עיצוב, ושנה לאחר מכן עבר הדגם לפס הייצור וזכה לשם "Ayrel". לואוי המשיך את לימודיו בתחום ההנדסה.

במהלך מלחמת העולם הראשונה שירת לואוי בשנים 1914–1918 בחיל ההנדסה של הצבא הצרפתי, נפצע, זכה בעיטור צלב המלחמה, ולבסוף שוחרר מן הצבא בדרגת קפיטיין.
בשנת 1919 החליט להגר ולנסות את מזלו כמעצב תעשייתי מעבר לים, בארצות הברית, והגיע אליה כשבאמתחתו רק רכוש וכסף מועט.

בשנותיו הראשונות באמריקה חי בניו יורק שם מצא תחילה עבודה כמעצב חלונות ראווה עבור חנויות כלבו, בהן "מייסיס", "Wanamaker's" ו-"Saks Fifth Avenue", לצד עבודה כמאייר אופנה עבור מגזינים כ"ווג" ו"הרפרס בזאר".

רק בשנת 1929 זכה להזמנה הראשונה בתחום העיצוב התעשייתי, כשהתבקש לחדש את מראה של מכונת שכפול של חברת "Gestetner". בעקבות הצלחת העיצוב קיבל הזמנות נוספות מצד חברות למוצרי צריכה כ"וסטינגהאוס" ו-"Hupp Motor Company". הצלחתו הרבה של עיצוב מקרר עבור חברת "סירס" ביססה את מעמדו כמעצב תעשייתי. באמצע שנות ה-30 ייסד בלונדון את משרד העיצוב שבבעלותו. עד שנת 1944 צורפו למשרד, שגדל עד מאוד, עוד חמישה שותפים.

בשנת 1938 התאזרח לואוי בארצות הברית, אך המשיך לקיים קשר עם מולדתו צרפת והתגורר לפרקים בשתי המדינות.

במהלך שנותיו קיים קשרים עסקיים עם מספר רב של תאגידים וחברות, מהן מן הגדולות בעולם, לצד גופים ממשלתיים.
עיצוביו השונים שנעו מעיצוב גרפי ועד מוצרי צריכה וכלי-תחבורה היו מן המשפיעים שנראו עד אותה העת.

במרוצת השנים זכה בפרסים רבים, בהם מדליית זהב לתחבורה על עיצובו של הקטר GG-1, ופרסי עיצוב יוקרתיים מאנגליה, צרפת וארצות-הברית. ב-31 באוקטובר 1949 הופיע בעמוד השער של מגזין "טיים". בשנת 1980 הפך לאזרח כבוד של צרפת ונבחר על ידי מגזין "לייף" כאחד מ-100 האנשים המשפיעים ביותר במאה ה-20.

לואוי נפטר בשנת 1986.

==קישורים חיצוניים==

* 
* [http://www.raymondloewyfoundation.com/en.html אתר קרן ריימונד לואוי] 
* 
* 
* 

==הערות שוליים==

קטגוריה:מעצבים תעשייתיים אמריקאים
קטגוריה:מעצבים תעשייתיים יהודים
קטגוריה:מאיירים יהודים
קטגוריה:יהודים אנשי הכוחות המזוינים של צרפת במלחמת העולם הראשונה
קטגוריה:מהנדסים יהודים צרפתים
קטגוריה:אמריקאים שנולדו ב-1893
קטגוריה:אמריקאים שנפטרו ב-1986
ג'סר א-שורור

ג'סר א-שורור (בערבית جسر الشغور, בתעתיק מדויק: ג'סר אלשע'ור) היא עיר בצפון מערב סוריה, במחוז אידליב. העיר, הבנויה על גדות נהר העאסי, נמצאת על הדרך שבין לטקיה במערב (מרחק של 75 ק"מ) ובין חלב במזרח (104 ק"מ). אוכלוסייתה מונה כ-44,000 נפש.

העיר נמצאת ממזרח להרי אנסריה, בעמק הע'ב הפורה, שהיה בעבר מוצף תדיר על ידי העאסי ויובש בשנות ה-50 במפעל סורי לאומי.

==היסטוריה==
אזור העיר מיושב זה 10,000 שנה. כ-8 ק"מ מדרום לעיר מצוי תל קרקור אותו נהוג לזהות עם העיר הקדומה קרקר, לידה התחולל קרב קרקר במאה ה-9 לפני הספירה. ראשיתה של העיר עצמה נמצאת בתקופה ההלניסטית עת הוקמה במקום עיר בשם סלוקיה אד בלום (Seleucia ad Belum). הרומאים קראו למקום ניאקובה (Niaccuba) ובנו במקום גשר אבן מעל נהר העאסי. מתקופות אלו כמעט ולא נשמרו שרידים בעיר, למעט חלק קטן מהגשר הרומי ששופץ כליל במאה ה-15 על ידי הממלוכים ומשמש עד היום כאחד משני גשרי העיר מעל הנהר. מהתקופה העות'מאנית המוקדמת נותרו בעיר מספר מבנים, כולל חאן שיירות שנבנה בשנים 1660-1675 ושופץ בשנים 1826-1827. מפעל יבוש הביצות בשנות ה-50 והקמת מיזמים חקלאיים בשנות ה-60 הביאו לפיתוח העיר והאזור שסביבה.

אוכלוסיית העיר, שהיא מוסלמית סונית ברובה, נחשבת כשמרנית וכבעלת עבר של עימותים מול מפלגת השלטון החילונית והלאומנית, מפלגת הבעת'. ב-1980 הופצצה העיר מן האוויר על ידי מטוסי חיל האוויר הסורי לאחר התקוממות של תנועת האחים המוסלמים בעיר, התקוממות שדוכאה סופית בטבח חמאת ב-1982.

===ג'סר א-שורור במלחמת האזרחים הסורית===
בתחילת יוני 2011, לאחר מספר חודשים של עימותים אלימים בין מפגינים סורים בערים ברחבי סוריה ובין כוחות הביטחון של סוריה, החלו אירועים אלימים גם בג'סר א-שורור. על פי גרסת התקשורת הסורית, "כנופיות חמושות" תקפו את כוחות הביטחון הסוריים, הרגו כ-120 חיילים ואזרחים והשתלטו על העיר. תושבי העיר טענו כי אנשי כוחות הביטחון הם שירו בחבריהם בעת שאלו סירבו לירות על מפגינים וחלקם אף ניסו לערוק לשורות המתקוממים. התקשורת העולמית דיווחה כי רוב תושבי העיר נטשו אותה; חלקם להרים שמסביב וחלקם נמלטו אל מעבר לגבול הטורקי הסמוך בעת שכוחות גדולים של הצבא הסורי כיתרו את העיר במטרה להשתלט עליה.

ב-12 ביוני תקף הצבא הסורי את העיר באמצעות מסוקים וכ-150 כלי רכב קרביים משוריינים (כולל טנקים) ודיווח כי השתלט על העיר.

ב-25 באפריל 2015 נכבשה העיר שכונתה "המאחז האחרון של אסד במחוז אידליב" על ידי כוחות המורדים בהנהגת שלוחת אל-קאעידה בסוריה - ג'בהת א-נוסרה. ב-3 במאי, לכל המאוחר, נכבש מתחם בית החולים "אלווטני" הסמוך במתקפה שכללה טנקים, ושימוש במשאית תופת.

==קישורים חיצוניים==

==הערות שוליים==

קטגוריה:סוריה: ערים
שמע ישראל (אלבום)

שמע ישראל הוא אלבום הסולו הראשון של הזמר הישראלי מוקי, אשר יצא בשנת 2001 בהוצאת אן אם סי.

"שמע ישראל" זכה להצלחה רבה, נמכרו ממנו כ-25 אלף עותקים והוא הגיע למעמד של אלבום זהב תוך זמן קצר. באלבום השתתפו גם יובל בנאי, קוואמי, פישי הגדול, MC שירי, ומקהלת בית ספר יסודי ביבנה. השיר המרכזי והמצליח ביותר בו היה "מדברים על שלום", שתפס תאוצה בתחנות הרדיו בימי האינתיפאדה השנייה. פרט לו בלטו גם "ילדה סוכר" והדואט עם בנאי "האדמה בוכה".

== רשימת רצועות ==

== קישורים חיצוניים ==

* 

קטגוריה:אלבומי בכורה מ-2001
קטגוריה:אלבומי מוקי
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומי חברת NMC יונייטד אנטרטיינמנט
קורטווד סמית'

קורטווד לרסון סמית (באנגלית: Kurtwood Larson Smith, נולד ב-3 ביולי 1943) הוא שחקן אמריקאי, המוכר בעיקר בזכות תפקידיו בסרט רובוקופ ובתפקיד רד פורמן בסדרת הטלוויזיה מופע שנות ה-70. הרבה להופיע בסרטי מדע בדיוני.

==ביוגרפיה==

סמית' נולד בניו ליסבון, ויסקונסין, וגדל בקליפורניה. הוא למד דרמה במכללות בסן מטאו ובסן חוזה, ובהמשך באוניברסיטת סטנפורד.

באמצע שנות ה-70 הופיע סמית' באופן סדיר בתיאטרון בלוס גאטוס, קליפורניה. בשנת 1979 עבר ללוס אנג'לס, והחל להתבסס כשחקן בסדרות טלוויזיה.

בשנים 1964–1974 היה נשוי לססיליה סוזה ובשנת 1988 התחתן עם אשתו השנייה ג'ואן פריקל.

סמית' מתגורר בלוס אנג´לס עם אשתו ג´ואן.

יש לו בת - לורן גרבר (ילידת 1971) ובן - שנון סמית'.

סמית' שיחק בסרטים נוספים:

==פילמוגרפיה חלקית==
===קולנוע===
* פיתוי קטלני
* רובוקופ (1987)
* רמבו 3 (1988)
*ללכת שבי אחריו (1989)
*מסע בין כוכבים 6: הארץ הלא נודעת (1991)
*דלוקה עליו עד מוות (1993)
*מת על הראייה (1994)
*החברות של רות (1996)
*קוד שבור (1996)
*עת להרוג (1996)
*פגיעה קטלנית (1998)
*נערה בהפרעה (1999)
*Evil Remains (2004)
*גרין לנטרן: טיסה ראשונה (2009) - דיבוב
*סידר רפידס (2011)
*היצ'קוק (2012)
*כריסמס באל קמינו (2017)
*אמיטוויל: ההתעוררות (2017)
*משחקת באש (2022)

===טלוויזיה===

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1943
חוות רהם

חוות רֶהם (בגרמנית: Roehm Hof) הייתה חווה גרמנית בשטח העיר תל אביב של ימינו, שפעלה החל משנת 1870 עד לאמצע המאה ה-20. החווה הייתה ההתיישבות הגרמנית הראשונה באזור, עוד בטרם הקמת מושבות הטמפלרים בשרונה וביפו. במקום שבו שכנה החווה שוכן כיום בית הספר לאמנויות תל אביב. גבולה הצפוני היה צפונית לרחוב לינקולן של ימינו, וגבולה הדרומי ברחוב אוליפנט. גבולה המזרחי היה ממערב לדרך בגין של ימינו וגבולה המערבי היה ברחוב וילסון של ימינו.
== היסטוריה ==
החווה הוקמה בידי קוֹנרַאד רֶהם, שהיה מראשוני הטמפלרים שהגיעו לארץ ישראל, ב-1869, ורכש את הקרקע. באותה העת כבר היו באזור מספר מתחמים חקלאיים: פרדס מונטיפיורי, משק לדוגמה והר התקווה (שננטש ב-1858). רהם ורעייתו נפטרו שניהם בתוך יומיים בשנת 1872, והחווה נרכשה בידי יוהאן גִינטנֶר (Guenthner). בנו, עמנואל, הקים מאפייה בשטח החווה, ובנו שלו, וילי, המשיך את דרכו. וילי גינטנר גם הפעיל בית קפה בשרונה. במהלך שהותה של משפחת גינטנר במתחם הוא נודע גם בשם פרדס גינטנר. ב-1933 מכרו בני המשפחה את החווה, והמתחם החל לשנות את אופיו, והשטחים החקלאיים פינו בהדרגה את מקומם למבני מגורים. ב-1945 סופח שטח החווה לתחום השיפוט של עיריית תל אביב.

כיום נותרו מהחווה שרידים מעטים, בעיקר שרידים של חומת הכורכר שהקיפה אותה. החומה מפרידה בין בית מס' 61 לבית מס' 63 ברחוב מזא"ה, וממשיכה לכיוון רחוב אוליפנט, שם היא מפרידה בין חצרות הבתים לבין הרחוב ובית הספר לאמנויות. שרידי בריכת מים של חווה טמפלרית אחרת נמצאים ברחוב יהודה הלוי פינת לונץ.

==קישורים חיצוניים==

* 
* [http://www.tapuz.co.il/blog/ViewEntry.asp?EntryId=964871&r=1 החומה של חוות רוהאם], בבלוג אלטנוילנד
* [http://www.mytelaviv.co.il/page.asp?page_parent=982 החוות החקלאיות שהקדימו את אחוזת בית ותל אביב] באתר של אילן שחורי
* [http://www.mytelaviv.co.il/en/gallery_image.asp?gallery_id=70 תל אביב - החומה העתיקה ברחוב מאזה] באתר של אילן שחורי
* [https://www.flickr.com/photos/31383164@N06/sets/72157654277066188/ חוות רוהאם] באתר פליקר

== הערות שוליים ==

קטגוריה:טמפלרים: מבנים
קטגוריה:תל אביב לפני הקמת מדינת ישראל
רהם